钦定古今图书集成/明伦汇编/氏族典/第574卷 > 完颜承裕
## 钦定古今图书集成/明伦汇编/氏族典/第574卷 > 完颜承裕

按《金史承裕传》：“承裕本名胡沙，颇读孙吴书。以宗室
子充符宝祗候，除中都左警巡副使，通括户籍，百姓
称其平。迁殿中侍御史，历东北路招讨副使。泰和六
年伐宋，改通远军节度使，陕西兵马都统副使。八年，
罢兵，迁河南东路统军使，兼知归德府事。俄改知临
潢府事。大安三年，拜参知政事，行省戍边。八月，大元”
大兵至野狐岭，承裕率兵南行。大元兵踵击之，大溃，
承裕仅脱身走入宣德，卫绍王犹薄其罪，除名而已。
崇庆元年，起为陕西安抚使。贞祐初，改临海军节度
使，卒。